
ΠΑΝΕΛΛΗΝΙΟΣ ΣΥΝΔΕΣΜΟΣ ΤΥΦΛΩΝ – 
ΠΕΡΙΦΕΡΕΙΑΚΗ ΕΝΩΣΗ ΚΕΝΤΡΙΚΗΣ ΜΑΚΕΔΟΝΙΑΣ
ΒΑΣΙΛΙΣΣΗΣ ΟΛΓΑΣ 114 – 54643 – ΘΕΣΣΑΛΟΝΙΚΗ
ΓΡΑΜΜΑΤΕΙΑ BRAILLE 2310-250111 ΕΣΩΤ. 2
ΟΔΗΓΙΕΣ ΓΙΑ ΤΗΝ ΕΝΤΑΞΗ ΣΤΑ ΤΜΗΜΑΤΑ BRAILLE
Διευκρινίζουμε ότι η ένταξη στα τμήματα πραγματοποιείται έως συμπλήρωσης των θέσεων και τηρείται χρονική προτεραιότητα λήψης της επισυναπτόμενης αίτησης και των δικαιολογητικών στο mail μας. Κατά την διεξαγωγή των μαθημάτων τηρούνται όλα τα απαραίτητα υγειονομικά μέτρα.
· Τα μαθήματα είναι τρίμηνης διάρκειας, διεξάγονται πάντα διά ζώσης δύο ημέρες την εβδομάδα, συγκεκριμένα κάθε Δευτέρα και Τετάρτη, πρώτο μάθημα την Δευτέρα 30/03/2026. Υποβολή ηλεκτρονικών αιτήσεων και δικαιολογητικών από 07/03/2026 έως 27/03/2026. Για τις ώρες διεξαγωγής των μαθημάτων επικοινωνείτε με την Γραμματεία Braille στο 2310-250111 εσωτ. 2, εργάσιμες 8.30-16.00.
· Η διεύθυνση διεξαγωγής των μαθημάτων είναι: Βασιλίσσης Όλγας 114 & Π. Συνδίκα γωνία (στο ισόγειο). Η Γραμματεία και το Λογιστήριο βρίσκονται στον 3ο όροφο του ίδιου κτιρίου. 

ΠΛΗΡΩΜΗ ΔΙΔΑΚΤΡΩΝ
[bookmark: _GoBack]Τα δίδακτρα ανέρχονται στο ποσό των 280 ευρώ για όλες τις ειδικότητες των εκπαιδευομένων, πλην των καθηγητών μαθηματικών, φυσικής και χημείας δευτεροβάθμιας εκπαίδευσης, των οικονομολόγων, των γεωπόνων, των βιολόγων και άλλων ειδικοτήτων θετικής κατεύθυνσης που θα διευκρινίζονται σε συνεννόηση με την Γραμματεία, για τους οποίους τα δίδακτρα ανέρχονται στο ποσό των 320 ευρώ  λόγω προσαυξημένης διδακτέας ύλης και διδακτικών ωρών. Τα δίδακτρα πρέπει να καταβληθούν αυστηρά και αποκλειστικά το διάστημα από Δευτέρα 09/03/2026 έως Δευτέρα 30/03/2026 στον τραπεζικό λογαριασμό της Εθνικής Τράπεζας με αριθμό: 212/001339-04 Δικαιούχος ΠΑΝΕΛΛΗΝΙΟΣ ΣΥΝΔΕΣΜΟΣ ΤΥΦΛΩΝ ΠΕΚΜ.
Τονίζουμε ότι τα δίδακτρα πρέπει να καταβληθούν αποκλειστικά στην προαναφερόμενη χρονική προθεσμία και ΟΧΙ πριν την έναρξη ή την λήξη αυτής και ΕΦΟΣΟΝ έχει προηγηθεί προφορική ένταξή σας σε τμήμα κατόπιν τηλεφωνικής επικοινωνίας με την Γραμματεία.

             ΠΡΟΣΟΧΗ!
· Στην αιτιολογία της κατάθεσης θα πρέπει υποχρεωτικά να αναγράφονται το ονοματεπώνυμο του εκπαιδευόμενου, καθώς και η ένδειξη «Δίδακτρα Braille».
· Η κατάθεση των διδάκτρων μπορεί να πραγματοποιηθεί μέσω Εθνικής Τράπεζας με Internet Banking. Στην περίπτωση που επιθυμείτε να πραγματοποιήσετε τραπεζική κατάθεση από άλλη τράπεζα (εκτός της Εθνικής Τράπεζας) θα πρέπει να επικοινωνείτε προηγουμένως με τo Λογιστήριο. Για όσους πραγματοποιήσουν πληρωμή από άλλη τράπεζα τα έξοδα εμβάσματος που προκύπτουν θα πρέπει να βαραίνουν εξ΄ ολοκλήρου τον εκπαιδευόμενο, καθώς το καθαρό ποσό των διδάκτρων που θα πρέπει να κατατεθεί είναι 280 ευρώ ή 320 ευρώ, αναλόγως της ειδικότητας των εκπαιδευομένων. 
Λογιστήριο τηλ. επικοινωνίας 2310-250111 εσωτερικό 3, κα. Νομίδου, ωράριο λειτουργίας 8.30 – 16.00.
· Αφού καταθέσετε τα δίδακτρα λαμβάνετε από το Λογιστήριο Τιμολόγιο Παροχής Υπηρεσιών κατά τις ώρες 8.30 – 16.00. Απαραιτήτως προσκομίζετε την πρωτότυπη αίτηση εγγραφής υπογεγραμμένη με μπλε στυλό.

· Οι εκπαιδευόμενοι που έχουν οι ίδιοι οποιαδήποτε αναπηρία 67% και άνω ή είναι συγγενείς πρώτου βαθμού ατόμου με οπτική αναπηρία 67% και άνω ΔΕΝ καταβάλλουν δίδακτρα. Επίσης οι εκπαιδευόμενοι που έχουν οι ίδιοι οποιαδήποτε αναπηρία 50% έως 66% ή είναι συγγενείς πρώτου βαθμού ατόμου με οπτική αναπηρία 50% έως 66% έχουν έκπτωση 50% στα δίδακτρα.  Απαραίτητη σε όλες τις περιπτώσεις η προσκόμιση Πιστοποιητικού Αναπηρίας ΚΕ.Π.Α. ή Α.Σ.Υ.Ε. ή Απόφασης Υγειονομικής Επιτροπής σε ισχύ που να αποδεικνύει την αναπηρία.

ΣΕ ΠΕΡΙΠΤΩΣΗ ΜΗ ΚΑΤΑΒΟΛΗΣ ΤΩΝ ΔΙΔΑΚΤΡΩΝ ΚΑΤΑ ΤΗΝ ΠΡΟΑΝΑΦΕΡΟΜΕΝΗ ΑΠΟΚΛΕΙΣΤΙΚΗ ΠΡΟΘΕΣΜΙΑ ΑΚΥΡΩΝΕΤΑΙ ΑΥΤΟΜΑΤΩΣ Η ΕΝΤΑΞΗ ΣΑΣ ΣΕ ΤΜΗΜΑ

Παρακαλούμε να ενημερώνεστε τακτικά για ανακοινώσεις στη σελίδα μας στο Facebook:
https://www.facebook.com/braillethessaloniki/
ή στην ιστοσελίδα μας:
https://www.pstpekm.gr/νέα

